ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ
కోవిడ్ సంక్షోభంలో ఉపాధిహామీ పథకం అమలు
మహాత్మాగాంధీ జాతీయ గ్రామీణ ఉపాధి హామీ పథకం సకాలంలో వేతన ఉపాధి కల్పించే పథకం. గ్రామీణ ప్రాంతాల్లో జాబ్ కార్డ్ ఉన్న ప్రతి వయోజనుడికీ  ఈ పథకం కింద ఉపాధి కల్పించవలసిందిగా డిమాండ్ చేసే హక్కు ఉంటుంది. ఈ జాబ్ కార్డ్ లో వలస కార్ముకుడు అనిగాని, వలస కుటుంబం అని గాని వర్గీకరించే వీలు లేదు. వలస కూలీ లేదా కుటుంబం అయినా సరే అలాంటి వారికి జాబ్ కార్డు జారీచేయవచ్చు. ప్రస్తుత ఆర్థిక సంవత్సరంలో 86,81,928 కొత్త జాబ్ కార్డులు జారీచేశారు. గడిచిన ఆర్థిక సంవత్సరం 2019-20లో జారీచేసిన కొత్త జాబ్ కార్డుల సంఖ్య 64,95,823. మహాత్మాగాంధీ జాతీయ గ్రామీణ ఉపాధి హామీ కింద రాష్ట్రాలవారీగా ఏప్రిల్ 2020 నుంచి ఆగస్టు, 2020 వరకు విడుదల చేసిన/ఖర్చు చేసిన నిధుల వివరాలు అనుబంధం-I లో ఉన్నాయి.
హామీ ఇచ్చిన ఉపాధి దినాల పెంపు విషయానికొస్తే, గ్రామీణ ప్రాంతాల్లో నైపుణ్యం అవసరంలేని శారీరక శ్రమ చేయటానికి ముందుకొచ్చే వయోజనుడు ఉన్న ప్రతి ఇంటికీ ఉపాధి హామీ పథకం కింద ప్రతి ఆర్థిక సంవత్సరంలో వంద రోజుల వేతనపు ఉపాధికి హామీ ఉంటుంది. ఇదే కాకుండా నోటిఫై చేసిన గ్రామీణ ప్రాంతాల్లో కరవు, ప్రకృతివైపరీత్యం లాంటివి వచ్చిన సందర్భాల్లో అదనంగా మరో 50 రోజులపాటు నైపుణ్యం అవసరం లేని శారీరక శ్రమ చేయటానికి ఉపాధి హామీ లభిస్తుంది. మహాత్మా గాంధీ జాతీయ గ్రామీణ ఉపాధి చట్టం, 2005 లోని సెక్షన్ 3 ప్రకారం రాష్ట్ర ప్రభుత్వాలు ఈ చట్టం కింద పేర్కొన్న రోజులకు మించి కూడా తన సొంత నిధులతో అదనపు రోజులు ఉపాధి కల్పించవచ్చు.
2018-19, 2019-20 ఆర్థిక సంవత్సరాలతోబాటు 2020-21 సంవత్సరం  గ్రామీణ ఉపాధిహామీ పథకం కింద రాష్ట్రాలవారీగా విడుదలచేసిన/వెచ్చించిన నిధుల వివరాలు అనుబంధం-II లో ఉన్నాయి.
ఉపాధి కల్పించిన ఇళ్ళ వివరాలు అనుబంధం - III లో ఉన్నాయి. అలా కల్పించిన మానవ దినాలు అనుబంధం-III లో ఉన్నాయి. అందులోనే 2020 మార్చి-ఆగస్టు మధ్య కాలానికి సంబంధించిన సమాచారం, అదే కాలంలో అంతకుముందు 2019 నాటి సమాచారం ఉన్నాయి.
మహాత్మా గాంధీ జాతీయ గ్రామీణ ఉపాధి చట్టం, 2005 లోని సెక్షన్ 6 ప్రకారం కేంద్ర ప్రభుత్వం నోటిఫికేషన్ ద్వారా దాని లబ్ధిదారులకు వేతన వివరాలు ప్రకటించవచ్చు. దీనికి అనుగుణంగానే గ్రామీణాభివృద్ధి మంత్రిత్వశాఖ ఏటా రాష్ట్రాలకు గ్రామీణ ఉపాధి హామీ పథకం వేతన వివరాలు తెలియజేస్తుంది. ద్రవ్యోల్బణం వలన ఏర్పడే లోటును వేతనాలలో భర్తీ చేయటానికి వ్యవసాయ కూలీలకు వినియోగదారు ధరల సూచి ఆధారంగా గ్రామీణ మంత్రిత్వశాఖ ఏటా ఈ వేతనంలో మార్పు చేయవచ్చు. ప్రతి ఆర్థిక సంవత్సరం ఆరంభమయ్యే ఏప్రిల్ 1 నుంచి కొత్త వేతనాలు అమలులోకి వస్తాయి. అయితే రాష్ట్రాలు, కేంద్రపాలిత ప్రాంతాలు అంతకంటే ఎక్కువగా ఇవ్వదలచుకుంటే ఇవ్వటానికి కూడా వీలుంటుంది. 2020-21 ఆర్థిక సంవత్సరానికి నిర్ణయించిన వేతనాలను 2020 మార్చి 23 న నోటిఫై చేయగా ఆ వివరాలు అనుబంధం-IV లో ఉన్నాయి.
చట్టంలోని సెక్షన్ 6 కి అనుగుణంగా ఉపాధి హామీ పథకం వేతనాలు నిర్ణయిస్తారు. ఈ శాఖ వివిధ రాష్ట్రాలలో అమలులో ఉన్న కనీస వేతనాలను కేంద్రీయంగా అమలు చేయదు.
కేంద్ర ప్రభుత్వం, రాష్ట్రప్రభుత్వాల చురుకైన మద్దతుతో ఇప్పటిదాకా తగినన్ని నిధులు సమకూర్చటం ద్వారా డిమాండ్ కు తగినట్టు వ్యవహరిస్తూ వస్తోంది. ప్రస్తుత ఆర్థిక సంవత్సరంలో 10.09.2020 నాటికి మంత్రిత్వశాఖ రూ. 60,44,098.23 లక్షలు రాష్ట్రాలకు, కేంద్రపాలిత ప్రాంతాలకు ఈ పథకం అమలుకోసం విడుదలచేసింది. 2019 , 2020 సంవత్సరాలలో ఆయా నెలలకు మానవ దినాల కల్పనలో పోలికలను ఈ క్రింది పట్టికలో చూడవచ్చు.
రక్షణ మంత్రిత్వ శాఖ
భూ నిర్వహణ వ్యవస్థ 
రక్షణ శాఖ భూముల మొత్తం నిర్వహణను మెరుగుపరిచే ప్రయత్నాల్లో భాగంగా, మొదటిసారి, డీజీడీఈ, సాయుధ బలగాల భాగస్వామ్యంతో, భూ నిర్వహణ వ్యవస్థను  రక్షణ విభాగం రూపొందించింది. సైన్యం, డీజీడీఈ, రక్షణ విభాగం అధికారుల సమక్షంలో, ఈ పోర్టల్ను రక్షణ శాఖ మంత్రి శ్రీ రాజ్నాథ్ సింగ్ ప్రారంభించారు. రక్షణ శాఖ భూములకు సంబంధించి భవిష్యత్తులో రక్షణ విభాగానికి అందే అన్ని విజ్ఞప్తులను ఈ ఇంట్రానెట్ పోర్టల్ డిజిటలీకరిస్తుంది. ఇప్పటివరకు దాచిన సమాచారాన్ని డిజిటలీకరించే ప్రక్రియ కూడా కొనసాగుతోంది. 2016 నుంచి ఉన్న అన్ని కేసుల సమాచారాన్ని ఇప్పటికే పోర్టల్లో పొందుపరిచారు. భవిష్యత్ సమాచారాన్ని కూడా పోర్టల్లోకి అప్లోడ్ చేస్తారు. ఈ పోర్టల్ను కేవలం రక్షణ శాఖ కోసం మాత్రమే రూపొందించారు. ప్రజలకు అనుమతి లేదు.
ఎల్ఎంఎస్లో గొప్ప వేగం, పారదర్శకత, సమర్థతను ఈ పోర్టల్ తీసుకువస్తుందని భావిస్తున్నారు. జీఐఎస్ ఆధారిత టూల్ ఏర్పాటుతో; నిర్ణయ ప్రక్రియలో భాగమైన సంబంధిత వర్గాల మధ్య అనవసర సంప్రదింపులను అరికట్టి, నిర్ణయ ప్రక్రియను ఈ పోర్టల్ మెరుగుపరుస్తుంది.
జీఐఎస్ ఆధారిత సాంకేతికతలో మన దేశంలో ముఖ్య సంస్థ అయిన 'బీఐఎస్ఏజీ' ఈ జీఐఎస్ ఆధారిత వ్యవస్థకు సాంకేతిక మద్దతు అందిస్తోంది. రక్షణ నిర్వహణకు సంబంధించి అక్షరరూపంలో ఉన్న అన్ని వివరాలను ఈ సాఫ్ట్వేర్ తీసుకుంటుంది. 'రక్ష భూమి' సాఫ్ట్వేర్తోపాటు, ఉపగ్రహ ఛాయాచిత్ర ప్రాంతం, ఇతర సౌకర్యాలతో కూడిన మిగిలిన జీఐఎస్ సంబంధిత వ్యవస్థలకు ఆ సమాచారాన్ని అనుసంధానిస్తుంది.
ప్రధాన మంత్రి కార్యాలయం
జపాన్ ప్రధాని తో జరిగిన ద్వైపాక్షిక సమావేశం లో ప్రధాన మంత్రి శ్రీ నరేంద్ర మోదీ ఆడిన మాటలు
ఎక్స్ లన్సి,
ఈ దుఃఖ ఘడియ లో ఈ రోజు న మనం భేటీ అవుతున్నాం. ఈ రోజు న జపాన్ కు చేరుకొన్నప్పటి నుండి, నా అంతట నేను మరింత దుఃఖానికి లోనవుతున్నాను. ఇలా ఎందుకు అంటే, కిందటి సారి నేను ఇక్కడ కు వచ్చినప్పుడు శ్రీ ఆబే శాన్ తో చాలా సేపు మాట్లాడడం జరిగింది. మరి వెనుదిరిగి వెళ్లిన తరువాత ఇటువంటి వార్త ను వినవలసి వస్తుందని నేను ఎన్నడు అనుకోనే లేదు.
శ్రీ ఆబే శాన్ మరియు ఆయన తో కలసి మీరు విదేశీ వ్యవహారాల శాఖ మంత్రి గా భారతదేశం-జపాన్ సంబంధాల ను సరికొత్త శిఖరాల కు తీసుకు పోయారు; అంతేకాకుండా, వాటిని అనేక రంగాల కు విస్తరింప చేశారు కూడాను. మరి మన స్నేహం తో పాటు గా భారతదేశం మరియు జపాన్ ల యొక్క మైత్రి సైతం ఒక ప్రపంచ వ్యాప్త ప్రభావాన్ని ఏర్పరచడం లోనూ చాలా పెద్ద పాత్ర ను పోషించాయి. మరి దీనికంతటికీ గాను ప్రస్తుతం భారతదేశం యొక్క ప్రజానీకం శ్రీ ఆబే శాన్ ను మరీ మరీ గుర్తు కు తెచ్చుకొంటున్నది; జపాన్ ను చాలా చాలా గుర్తు కు తెచ్చుకొంటోంది. భారతదేశం ఒక రకం గా ఆయన లేని లోటు ను ఎప్పటికీ తలచుకొంటూనే ఉంటుంది.
అయితే, మీ యొక్క నాయకత్వం లో భారతదేశం-జపాన్ సంబంధాలు గాఢతరం అవడమే కాకుండా మరింత గా ఉన్నతం అవుతాయన్న నమ్మకం కూడా నాకుంది. మరి ప్రపంచం యొక్క సమస్యల కు పరిష్కారాల ను వెదకడం లో మనం ఒక సముచితమైనటువంటి పాత్ర ను పోషించగలుగుతాం అని నేను దృఢం గా విశ్వసిస్తున్నాను.
అస్వీకరణ - ఇది ప్రధాన మంత్రి ప్రసంగాని కి భావానువాదం. సిసలు ఉపన్యాసం హిందీ భాష లో సాగింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
కోవిడ్ నుంచి కొత్తగా కోలుకున్న
76% కేసులు 10 రాష్ట్రాలనుంచే
దేశంలో కొద్ది రోజులుగా వరుస తప్పకుండా కోవిడ్ నుంచి బైటపడుతున్న కేసుల సంఖ్య కొత్త కేసులకంటే ఎక్కువగా ఉంటోంది. గడిచిన 24 గంటల్లో దేశవ్యాప్తంగా 92,043 మంది కోవిడ్ నుంచి కోలుకున్నారు. వీళ్లలో 76% మంది కేవలం 10 రాష్ట్రాలు, కేంద్రపాలిత ప్రాంతాలకు చెందిన వారుగా గుర్తించారు. అందులో మహారాష్ట్ర 23,000 కు పైగా కేసులతో ముందు వరుసలో ఉండగా 9,000 పైబడ్ద ఆంధ్రప్రదేశ్ రెండో స్థానంలో ఉంది.
గడిచిన 24 గంటలలో దేశవ్యాప్తంగా మొత్తం 88,600 కోవిడ్ కేసులు కొత్తగా నమోదయ్యాయి. వాటిలో 77% కేసులు 10 రాష్ట్రాలు, కేంద్రపాలిత ప్రాంతాలకు చెందినవి. అందులోనూ 20,000 కు పైగా కొత్త కేసులు నమోదు చేసుకున్న మహారాష్ట్ర ముందుండగా, 8,000 కు పైగా కేసులతో ఆంధ్రప్రదేశ్ రెండో స్థానంలోను, 7,000 కు పైగా కేసులతో కర్నాటక మూడో స్థానంలోను నిలిచాయి.
గడిచిన 24 గంటలలో 1124 మరణాలు నమోదయ్యాయి. 10 రాష్ట్రాలు, కేంద్రపాలిత ప్రాంతాల్లోనే 84% కోవిడ్ మరణాలు జరిగాయి. మహారాష్ట్రలో అత్యధికంగా 430  మరణాలు సంభవించగా, కర్నాటకలో 86 మరణాలు, తమిళనాడులో 85 మరణాలు నమోదై ఆ తరువాత స్థానాలు ఆక్రమించాయి.
సాంస్కృతిక మంత్రిత్వ శాఖ
కరోనా మహమ్మారి కారణంగా ఇబ్బందులు పడుతున్న కళాకారులను ఆదుకోవడానికిగాను పలు కేంద్ర ప్రభుత్వ
పథకాల కింద రూ. 5462.69 లక్షల గ్రాంటు విడుల: శ్రీ ప్రహ్లాద్ సింగ్ పటేల్
కళాకారులకు 927. 83 లక్షల ఆర్దిక సహాయాన్ని అందించిన ప్రాంతీయ సాంస్కృతిక కేంద్రాలు
కోవిడ్ -19 మహమ్మారి కారణంగా దేశంలోని కళాకారులు తమ ఉపాధిని కోల్పోయి ఆర్ధిక సంక్షోభాన్ని ఎదుర్కొంటూ వున్నారు. ఈ కళాకారులను ఆదుకోవడానికిగాను పలు కేంద్ర ప్రభుత్వ పథకాల కింద ఆయా కళాకారులకు సాయం చేయడానికిగాను గ్రాంట్లు విడుదలయ్యేలా కేంద్ర సాంస్కృతిక శాఖ కృషి చేసింది.
రూ. లక్షల్లో
|
|
సీరియల్ నెంబర్
|
|
పథకం పేరు
|
|
అందిస్తున్న గ్రాంట్ వివరాలు
|
|
i.
|
|
రెపర్టరీ గ్రాంట్ పథకం కింద ఆర్ధిక సహాయం
|
|
1517.04
|
|
ii.
|
|
బౌద్ధ / టిబెట్ కళలు మరియు సంస్కృతి అభివృద్ధికోసం ఆర్ధిక సహాయం
|
|
1329.00
|
|
iii.
|
|
సాంస్కృతి కార్యక్రమాలు మరియు ప్రొడక్షన్ గ్రాంట్ పథకం
|
|
886.00
|
|
iv.
|
|
కళలు మరియు సంస్కృతి ప్రోత్సాహక ఉపకారవేతనం మరియు ఫెలోషిప్ పథకం
|
|
881.00
|
|
v.
|
|
జాతీయ స్థాయి కలిగిన సాంస్కృతిక సంస్థల ఆర్ధిక సహాయం
|
|
427.25
|
|
vi.
|
|
హిమాలయాల సాంస్కృతిక వారసత్వ పరిరక్షణ మరియు అభివృద్ధికి ఆర్ధిక సహాయం అందించే పథకం
|
|
165.00
|
|
vii
|
|
కళాకారులకు పింఛన్లు మరియు వైద్య సహాయం
|
|
160.00
|
|
viii.
|
|
సేవా భోజ్ యోజన కింద ఆర్ధిక సహాయం
|
|
74.00
|
|
ix.
|
|
సాంస్కృతిక కార్యక్రమాల నిర్వహణ స్టూడియో, థియేటర్ల నిర్మాణంకోసం చేసే ఆర్దిక సహాయం గ్రాంట్లు
|
|
23.40
|
|
మొత్తం
|
|
5462.69
దేశంలోని ప్రాంతీయ సాంస్కృతిక కేంద్రాలు  తమ కళాకారులకు రూ. 927. 83 లక్షల ఆర్ధిక సహాయాన్ని అందజేశాయి. సంగీత, నృత్య, నాటక రంగాలకు చెందిన జాతీయ సంస్థ సంగీత నాటక అకాడమీ  ఈ మహమ్మారి కారణంగా పలు విర్చువల్ కార్యక్రమాలను నిర్వహించింది. వీటి ద్వారా దేశంలోని పలువురు కళాకారులు లబ్ధి పొందారు.
1. కోవిడ్ మహమ్మారి తర్వాత సంగీత నాటక అకాడమీ 32 వెబినార్లను నిర్వహించింది. వీటి ద్వారా 32 మంది కళాకారులు ఆర్ధికంగా లబ్ధి పొందారు.
2. దీక్ష అనే పేరు మీద ఆన్ లైన్ శిక్షణా కార్యక్రమాన్ని నిర్వహించారు. ఇంతవరకూ 15 దీక్షా శిక్షణా కార్యక్రమాలు నిర్వహించారు. దాదాపు రూ. 11 లక్షలను ఆయా కళాకారులు, గురువులకు, వారి సహాయకులకు అందజేయడం జరిగింది.
3. యోగ్ పర్వ్ కార్యక్రమంలో పాల్గొన్న కళకారులకు రూ. 16 లక్షలు విడుదల
కేంద్ర సాంస్కృతిక శాఖ కింద వున్న పలు సంస్థలు అనేక అన్ లైన్ కార్యక్రమాలు నిర్వహించడంద్వారా ఆయా రంగాల్లోని కళాకారులకు లబ్ధి చేకూరింది. కేంద్ర సాంస్కృతిక శాఖకు దేశంలో ఏడు ప్రాంతీయ సాంస్కృతిక కేంద్రాలున్నాయి. వీటిద్వారా నిర్వహించిన పలు ఆన్ లైన్ కార్యక్రమాల్లో జానపద, గిరిజన కళాకారులు పాల్గొని తమ ప్రతిభను చూపారు.
కేంద్ర సాంస్కృతిక శాఖ పథకాల ద్వారా కళాకారులు సాయం పొందాలనే ఉద్దేశ్యంతో ఆయా ప్రాంతీయ సాంస్కృతిక కేంద్రాలు హెల్ప్ లైన్లు ప్రారంభించి వివరాలు తెలుపుతున్నాయి. రిజిస్టర్ చేయించుకున్న కళాకారులను విర్చువల్ వేదికల మీద ప్రోత్సహించడానికిగాను పలు ఎన్జీవోలతో జెడ్సిసిలు ఒప్పందాలు కుదుర్చుకున్నాయి.
సంగీత నాటక అకాడమీ సోషల్ మీడియా వేదిక ద్వారా అభివ్యక్తి అనే పేరుతో పలు కార్యక్రమాలు, పండగలను వరుసగా ప్రదర్శిస్తోంది. అక్టోబర్ నెలలో ఆ తర్వాత పలు కళా రంగాల్లో విర్చువల్ ఫెస్టివల్స్ నిర్వహించడానికిగాను ఎస్ ఎన్ ఏ సన్నాహాలు చేస్తోంది. వచ్చే ఏడాది జనవరినుంచి ఫిజికల్ ఫెస్టివల్స్ వుంటాయి.
ఈ సమాచారాన్ని లోక్ సభలో.. కేంద్ర సాంస్కృతి, పర్యాటక శాఖ మంత్రి శ్రీ ప్రహ్లాద్ సింగ్ పటేల్ రాతపూర్వకంగా ఇచ్చారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సిఎస్ఐఆర్ - ఎన్ఎంఎల్, కేఏఎంపి : ఏఐ, ఎంఎల్ పై పెంపొందించుకునే కార్యక్రమం
నాలెడ్జ్ అండ్ అవేర్నెస్ మ్యాపింగ్ ప్లాట్ఫామ్  కింద నమోదు చేసుకున్న 5వ తరగతి నుండి 12వ తరగతి చెందిన 800 మంది పైగా విద్యార్థులు - సిఎస్ఐఆర్-ఎన్ఐఎస్సిపిఆర్ చొరవతో కూడిన నాలెడ్జ్ అలయన్స్ సెషన్లో పాల్గొన్నారు.
జంషెడ్పూర్లోని సిఎస్ఐఆర్ కి చెందిన నేషనల్ మెటలర్జికల్ లాబొరేటరీలో సీనియర్ సైంటిస్ట్ డాక్టర్ సుమన్ తివారీ, నాలెడ్జ్ అండ్ అవేర్నెస్ మ్యాపింగ్ ప్లాట్ఫామ్  కింద చేరిన 5 నుండి 12వ తరగతికి చెందిన 800 మందికి పైగా విద్యార్థుల కోసం నాలెడ్జ్ షేరింగ్ సెషన్ను నిర్వహించారు - ఇది సిఎస్ఐఆర్ -నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ , ఎన్ సి పి ఎల్ చొరవ.
ఆర్టిఫిషియల్ ఇంటెలిజెన్స్ , మెషిన్ లెర్నింగ్  ఇటీవలి సంవత్సరాలలో ఎంతో దృష్టిని ఆకర్షించడమే కాకుండా రెండు దగ్గరి సంబంధం ఉన్న రంగాలు అని డాక్టర్ తివారి వివరించారు. అవి అనేక సాంకేతిక పురోగతులకు కారణమయ్యాయి, మన జీవితంలోని వివిధ అంశాలఎంతో ప్రభావం చూపుతున్నాయని తెలిపారు. ఈ ప్రత్యేకమైన సిఎస్ఐఆర్ - ఎన్ఎంఎల్, కేఏఎంపి వర్క్షాప్లో తాము ఆర్టిఫిషియల్ ఇంటెలిజెన్స్, మెషిన్ లెర్నింగ్ రంగాలను పరిశోధిస్తామని చెప్పారు. ఏఐ, ఎంఎల్ వెనుక ఉన్న రహస్యాలను బయటకు తీయాల్సి ఉందని చెప్పారు.
సిఎస్ఐఆర్ - ఎన్ఎంఎల్, కేఏఎంపి గురించి:
సిఎస్ఐఆర్-నేషనల్ మెటలర్జికల్ లాబొరేటరీ  అనేది ఖనిజాలు, లోహాలు, మెటీరియల్స్ - సైన్స్, టెక్నాలజీ, పారిశ్రామిక సేవలు, మానవ వనరుల అభివృద్ధి కి సంభందించిన, వివిధ కోణాలలో పరిశోధనకు అంకితం అయిన ఒక ప్రధాన భారతీయ పరిశోధనా సంస్థ. సిఎస్ఐఆర్ - ఎన్ఎంఎల్ జంషెడ్పూర్లోని ప్రధాన పరిశోధనా అంశాలు: మెటీరియల్స్ ఇంజనీరింగ్, మెటల్ ఎక్స్ట్రాక్షన్, రీసైక్లింగ్, మినరల్ ప్రాసెసింగ్, అడ్వాన్స్డ్ మెటీరియల్స్, ప్రాసెసెస్, ఎనలిటికల్, అప్లైడ్ కెమిస్ట్రీ మొదలైనవి.
కేఏఎంపి అనేది కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్  - నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ , పారిశ్రామిక భాగస్వామి నైసా కమ్యూనికేషన్స్ ప్రైవేట్ లిమిటెడ్ చొరవ. ఇది విద్యార్థుల స్వాభావిక సామర్థ్యాలను వెలికితీసే సృజనాత్మకత, అర్థవంతమైన అభ్యాసం, విమర్శనాత్మక పఠనం, ఆలోచనా నైపుణ్యాలను అభివృద్ధి చేయడానికి ఉద్దేశించింది.
<><><>
(Visitor Counter : 48
నూతన మరియు పునరుత్పాదక శక్తి మంత్రిత్వ శాఖ
'ఆజాదీ కా అమృత్ మహోత్సవ్' వేడుకల సందర్భంగా, వివిధ కార్యక్రమాలను ప్రారంభించిన 'నూతన, పునరుత్పాదక ఇంధన మంత్రిత్వ శాఖ'
సౌర నికర/స్థూల దరఖాస్తుల ప్రక్రియ కోసం కొత్త వెబ్ పోర్టల్  చండీగఢ్లో ప్రారంభం
'ఇళ్లపై సౌర పలకల విధానం'పై అవగాహన కల్పించేందుకు గుజరాత్లో ఇంటింటి ప్రచారం చేపట్టిన సోలార్ అంబాసిడర్లు
"ఆజాదీ కా అమృత్ మహోత్సవ్" సందర్భంగా, ఈ నెల 23-27 తేదీల్లో, 'నూతన, పునరుత్పాదక ఇంధన మంత్రిత్వ శాఖ'  వివిధ కార్యక్రమాలను నిర్వహిస్తోంది. ఎంఎన్ఆర్ఈ వేడుకలకు గుర్తుగా వరుస కార్యక్రమాలు ప్రారంభమయ్యాయి.
సౌర నికర/స్థూల దరఖాస్తుల ప్రక్రియ కోసం కొత్త వెబ్ పోర్టల్ ను చీఫ్ కన్సర్వేటర్ ఆఫ్ ఫారెస్ట్-కమ్-చీఫ్ ఎగ్జిక్యూటివ్ ఆఫీసర్ శ్రీ దేబేంద్ర దలాయ్ చండీగఢ్లో ప్రారంభించారు. ఎంఎన్ఆర్ఈ, ప్రపంచ బ్యాంకు, ఈ&వై సంస్థ సహకారంతో; 'చండీగఢ్ పునరుత్పాదక శక్తి, శాస్త్ర &సాంకేతికత ప్రచార కమిటీ'  ఈ వెబ్ పోర్టల్ను రూపొందించింది. నిర్ధిష్ట కాల పద్ధతిలో, పూర్తిగా పేపర్ రహిత ప్రక్రియతో ఈ వెబ్సైట్ ఉంటుంది. వ్యవస్థలో పారదర్శకత తీసుకువస్తుంది. పర్యవేక్షణ సమర్థత, వ్యాపారాన్ని సులభతరం చేయడంలో సాయపడుతుంది.
'ఇళ్లపై సౌర పలకల విధానం'పై ప్రజల్లో అవగాహన కల్పించడానికి, జీయూవీఎన్ఎల్, ఇతర డిస్కంల ద్వారా గుజరాత్ అంతటా హోర్డింగ్లు, బ్యానర్లు, పోస్టర్లను ఏర్పాటు చేశారు. సోలార్ అంబాసిడర్స్గా పిలిచే కార్యకర్తలు ఇంటింటి ప్రచారం కోసం అనేక ప్రదేశాలకు వెళ్లారు. ఈ పథకం, విధానం, రాయితీల సమాచారాన్ని డిజిటల్ రూపంలో పొందేలా వాట్సాప్ చాట్బాట్ హెల్ప్డెస్క్ నంబర్ను ప్రజలకు అందించారు. గుజరాత్ డిస్కంలు చేపట్టిన ఈ వాట్సాప్ కార్యక్రమం దేశంలోనే మొదటిది. వినియోగదారుడు 9724300270 నంబరుకు “హాయ్” అని వాట్సాప్ చేస్తే సరిపోతుంది కాబట్టి, వారి నుంచి మంచి స్పందననూ అందుకుంది.
సోలార్ అంబాసిడర్లు మహారాష్ట్ర, పంజాబ్, ఉత్తరప్రదేశ్, పశ్చిమ బంగాల్ రాష్ట్రాల్లో వినియోగదారుల వద్దకు వెళ్లి వారితో సంభాషించారు. ఇళ్లపై సౌర పలకల ఏర్పాటు ప్రయోజనం గురించి వివరించారు.
ఇప్పటికే ఇళ్లపై సౌర పలకలను ఏర్పాటు చేసిన వినియోగదారులు వాటితో సెల్ఫీలు తీసుకుని, సామాజిక మాధ్యమాల్లో ఉంచారు.
ఇళ్లపై సౌర పలకల ఏర్పాటు వల్ల కలిగే ప్రయోజనాలు, పునరుత్పాదక విద్యుత్ వనరులను ఎక్కువమంది ఎందుకు స్వీకరించాలన్న విషయాలను వివరిస్తున్న ప్రముఖులు, లబ్ధిదారులు దృశ్య సందేశాలను అధికారులు రికార్డు చేసి, సామాజిక మాధ్యమాల్లో పోస్ట్ చేశారు.
ఎంఎన్ఆర్ఈ సమన్వయంతో రాష్ట్ర నోడల్ ఏజెన్సీలు, డిస్కంలు, స్వచ్ఛంద సంస్థల ద్వారా దేశవ్యాప్తంగా ఇలాంటి మరిన్ని కార్యక్రమాలు ఈ వారంలో జరిగేలా ప్రణాళిక సిద్ధం చేశారు.
ఆరోగ్య, కుటుంబ సంక్షేమ మంత్రిత్వ శాఖ
184.66 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.85 కోట్లకు పైగా టీకా డోసులు నిర్వహణ
ఇవాళ 13,013 కి తగ్గిన దేశవ్యాప్త క్రియాశీల కేసుల సంఖ్య
గత 24 గంటల్లో నమోదయిన కొత్త కేసులు 1,096
ప్రస్తుత రికవరీ రేటు 98.76%
వారపు పాజిటివిటీ రేటు 0.23%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 184.66 కోట్ల  డోసులను టీకా కార్యక్రమం అధిగమించింది. 1,84,31,89,377 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.85 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403798
|
|
రెండో డోసు
|
|
10001500
|
|
ముందు జాగ్రత్త డోసు
|
|
4481443
|
|
ఫ్రంట్లైన్ సిబ్బంది
|
|
మొదటి డోసు
|
|
18413411
|
|
రెండో డోసు
|
|
17513441
|
|
ముందు జాగ్రత్త డోసు
|
|
6909797
|
|
12-14 ఏళ్ల వారు
|
|
మొదటి డోసు
|
|
18544700
|
|
15-18 ఏళ్ల వారు
|
|
మొదటి డోసు
|
|
57318623
|
|
రెండో డోసు
|
|
38502971
|
|
18-44 ఏళ్ల వారు
|
|
మొదటి డోసు
|
|
554746168
|
|
రెండో డోసు
|
|
467085666
|
|
45-59 ఏళ్ల వారు
|
|
మొదటి డోసు
|
|
202772979
|
|
రెండో డోసు
|
|
185602448
|
|
60 ఏళ్లు పైబడినవారు
|
|
మొదటి డోసు
|
|
126755452
|
|
రెండో డోసు
|
|
115606486
|
|
ముందు జాగ్రత్త డోసు
|
|
12027377
|
|
ముందు జాగ్రత్త డోసులు
|
|
2,34,18,617
|
|
మొత్తం డోసులు
|
|
1,84,66,86,260
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 13,013 కు కేసులు తగ్గాయి. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 1,447 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,93,773 కి పెరిగింది.
గత 24 గంటల్లో 1,096 కొత్త కేసులు నమోదయ్యయాయి.
గత 24 గంటల్లో మొత్తం 4,65,904 పరీక్షలు చేశారు. దేశవ్యాప్తంగా ఇప్పటివరకు 79.07 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.23 శాతం వద్ద, రోజువారీ పాజిటివిటీ రేటు 0.24 శాతం వద్ద ఉంది.
పెట్రోలియం- సహజ వాయువుల మంత్రిత్వ శాఖ
పి.ఎమ్.యు.వై. లబ్ధిదారులకు ఇంతవరకు 6.8 కోట్ల ఉచిత ఎల్.పి.జి. సీలిండర్ల పంపిణీ జరిగింది.
కోవిడ్-19 కు ఆర్థిక ప్రతిస్పందనలో భాగంగా, భారత ప్రభుత్వం పేదలకు అనుకూలమైన “ప్రధాన మంత్రి గరీబ్ కళ్యాణ్ ప్యాకేజీ”  ని ప్రారంభించింది. ఈ పథకం కింద, పెట్రోలియం మరియు సహజ వాయువు మంత్రిత్వ శాఖ 8 కోట్లకు పైగా పి.ఎమ్.యు.వై. లబ్ధిదారులకు 2020 ఏప్రిల్ 1వ తేదీ నుండి 3 నెలల పాటు ఉచితంగా ఎల్.పి.జి. సిలిండర్లను అందిస్తోంది. 2020 ఏప్రిల్ నెలలో ఆయిల్ మార్కెటింగ్ కంపెనీలు  పి.ఎమ్.జి.కె.వై. కింద 453.02 లక్షల సిలిండర్లను పి.ఎమ్.యు.వై లబ్ధిదారులకు పంపిణీ చేశాయి. 2020 మే నెల 20వ తేదీ నాటికి ఓ.ఎం.సి.లు ఈ ప్యాకేజీ కింద 679.92 లక్షల సీలిండర్లను పి.ఎమ్.యు.వై లబ్ధిదారులకు పంపిణీ చేశాయి. ప్రత్యక్ష ప్రయోజన బదిలీ  ద్వారా లబ్ధిదారుల ఖాతాల్లోకి నిధులు బదిలీ చేయడం జరిగింది. తద్వారా ఈ సదుపాయాన్ని పొందడంలో వారికి ఎటువంటి ఇబ్బంది కలుగ లేదు. ఎల్.పి.జి. సిలిండర్ల ను సరఫరా చేసే సిబ్బంది - కరోనా యోధులు, సిలిండర్లను సకాలంలో సరఫరా చేయడంతో పాటు, పరిశుభ్రత మరియు వివిధ ఆరోగ్య మార్గదర్శకాల గురించి లబ్ధిదారులలో అవగాహన కల్పిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ఇప్పటిదాకా ఇచ్చిన టీకా డోసులు 15.5 కోట్లు
గత 24 గంటల్లో ఇచ్చిన టీకా డోసులు 27 లక్షలు
గత 24 గంటల్లో కోలుకున్న కోవిడ్ బాధితులు 3 లక్షలమంది
ఇప్పటిదాకా కోలుకున్న కోవిడ్ బాధితులు 1,56 కోట్లు
గత 24 గంటల్లో చేసిన కోవిడ్ పరీక్షలు 19.45 లక్షలు అత్యధికం
దేశవ్యాప్తంగా ఇస్తున్న టీకాల కార్యక్రమంలో భాగంగా ఇప్పటిదాకా 15,49,89,635 టీకా డోసులివ్వగా గత 24 గంటలలో 27 లక్షలకు పైగా టీకా డోసులిచ్చారు. ఇందులో ఆరోగ్య సిబ్బంది తీసుకున్న 94,12,140 మొదటి డోసులు, 62,41,915 మందికి రెండో డోస్ ఇచ్చారు. కోవిడ్ యోధులు తీసుకున్న 1,25,58,069 మొదట డోసులు, రెండో డొసులు 68,15,115, 45-60 ఏళ్ళ మధ్యవారు తీసుకున్న 5,27,07,921 మొదటి డోసులు, రెండో డోసులు 37,74,930, 60 ఏళ్ళు పైబడ్డవారికిచ్చిన 5,23,78,616 మొదటి డోసులు, 1,11,00,929 రెండోడోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 మధ్య వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
94,12,140
|
|
62,41,915
|
|
1,25,58,069
|
|
68,15,115
|
|
5,27,07,921
|
|
37,74,930
|
|
5,23,78,616
|
|
1,11,00,929
|
|
15,49,89,635
పది రాష్ట్రాలలో ఇచ్చిన డోసుల వాటా 67.0% ఉంది.
టీకాల కార్యక్రమం మొదలైన 105 వ రోజైన ఏప్రిల్ 30న 27,44,485 టీకా డోసులిచ్చారు. 23,356 శిబిరాల ద్వారా
15,69,846 మంది లబ్ధిదారులకు మొదటి డోస్ ఇవ్వగా 11,74,639 రెండో డోస్ ఇచ్చారు.
|
|
తదీ: ఏప్రిల్ 30, 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 మధ్యవారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
25,253
|
|
50,797
|
|
1,38,116
|
|
1,07,253
|
|
9,29,079
|
|
3,57,019
|
|
4,77,398
|
|
6,59,570
|
|
15,69,846
|
|
11,74,639
భారత దేశంలో ఇప్పటిదాకా కోలుకున్న కోవిడ్ బాధితుల సంఖ్య 1,56,84,406కు చేరింది. జాతీయ స్థాయిలో కోలుకున్నవారి శాతం 81.84% కాగా గత 24 గంటలలో 2,99,988 మంది కోలుకున్నారు. వీరిలో పది రాష్ట్రాల్లోనే కొత్తగా కోలుకున్నవారు 76.09% ఉన్నారు.
దేశవ్యాప్తంగా ఒక్క రోజులో In 19,45,299 కోవిడ్ నిర్థారణ పరీక్షలు జరగగా ఇప్పటివరకు ఇది అత్యధికం. దేసంలో పాజిటివిటీ శాతం 20.66%.
గత 24 గంటలలో 4,01,993 కొత్త కరోనా కేసులు నమోదయ్యాయి. పది రాష్టాలు – మహారాష్ట్ర, కర్నాటక, కేరళ, ఉత్తరప్రదేశ్, ఢిల్లీ, తమిళనాడు, పశ్చిమబెంగాల్, ఆంధ్రప్రదేశ్, రాజస్థాన్, బీహార్ కలిసి కొత్త కేసుల్లో 73.71% ఉన్నాయి. మహారాష్టలో అత్యధికంగా ఒక్క రోజులో 62,919 కొత్త కేసులు రాగా కర్నాటకలో 48,296 , కేరళలో 37,199 కేసులు వచ్చాయి. .
భారత దేశంలో ప్రస్తుతం చికిత్సలో ఉన్న కోవిడ్ బాధితుల సంఖ్య 32,68,710 కు చేరింది. ఇది ఇప్పటిదాకా నమోదైన పాజిటివ్ కేసులలో 17.06%. చికిత్సలో ఉన్నవారి సంఖ్య గత 24 గంటలలో నికరంగా 98,482 పెరిగింది.
పదకొండు రాష్ట్రాలు – మహారాష్ట్ర, కర్నాటక, ఉత్తరప్రదేశ్, కేరళ, రాజస్థాన్, గుజరాత్, ఆంధ్రప్రదేశ్, చత్తీస్ గఢ్, తమిళనాడు, పశ్చిమ బెంగాల్ బీహార్ కలిసి చికిత్సలో ఉన్నవారిలో 78.22% వాటా ఉండటం గమనార్హం.
జాతీయ స్థాయిలో కోవిడ్ కేసులలో మరణాల శాతం తగ్గుతూ ప్రస్తుతం 1.11% కు చేరింది. గత 24 గంటలలో 3,523 కోవిడ్ మరణాలు సంభవించాయి. పది రాష్ట్రాలలో 76.75% కోవిడ్ మరణాలు నమోదు కాగా మహారాష్టలో అత్యధికంగా 828 మంది, ఢిల్లీలో 375 మంది, ఉత్తరప్రదేశ్ లొ 332 మంది చనిపోయారు
గత 24 గంటలలో నాలుగు రాష్టాలు, కేంద్ర పాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: డామన్-డయ్యూ, దాద్రా-నాగర్ హవేలి, లక్షదీవులు, అరుణాచల్ ప్రదేశ్, అండమాన్-నికోబార్ దీవులు
ప్రధాన మంత్రి కార్యాలయం
ఆచార్య కృపలానీ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి
ఆచార్య కృపలానీ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘ఆచార్య కృపలానీ కి ఆయన జయంతి నాడు ఇదే శ్రద్ధాంజలి. మన స్వాతంత్య్ర పోరాటం లో ఆయన అందించినటువంటి తోడ్పాటు కు గాను ఆయన ను సర్వత్ర గౌరవించడం జరుగుతుంది. ఆయన పార్లమెంటు సభ్యుని గా తనదైనటువంటి ఓ బలమైన గుర్తింపు ను సంపాదించుకొన్నారు. విద్య రంగానికి ఆయన అందించిన తోడ్పాటు మరియు సమాజ సేవ పట్ల ఆయన కు ఉన్న తత్పరత లు సైతం గుర్తుంచుకోదగ్గవి గా ఉన్నాయి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.93 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.34 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,93,89,325
|
|
అందుబాటులోని నిల్వలు
|
|
5,34,61,810
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.93 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.34 కోట్లకు పైగా  డోసులు అందుబాటులో ఉన్నాయి.